
Uzņemšanas noteikumi pilna un nepilna laika studijām

Valsts robežsardzes koledžā 2027.gadā

I. Vispārīgie jautājumi

1. Valsts robežsardzes koledžā (turpmāk – Koledža) pilna vai nepilna laika studijām uzņem robežsargus, kuri ieguvuši ceturto profesionālās kvalifikācijas līmeni (kvalifikācija – Valsts robežsardzes inspektors vai Robežas inspektors), kuriem ir spēkā esoša amatpersonas darbības un tās rezultātu novērtēšana ieņemamajā amatā un kuri kārtējā uzņemšanas gada 31.decembrī nav vecāki par 45 gadiem vai – kuru maksimālais vecums pārsniedz noteikto, bet kuru rekomendāciju studijām ir saskaņojis Valsts robežsardzes priekšnieks. 
2. Koledža nodrošina iespēju iegūt īsā cikla profesionālo augstāko izglītību, piekto profesionālās kvalifikācijas līmeni un kvalifikāciju – Valsts robežsardzes jaunākais virsnieks.
II. Pieteikšanās un iesniedzamie dokumenti

3. Reflektantiem, kuri vēlas iestāties Koledžā, jāpiesakās attiecīgajā Valsts robežsardzes teritoriālajā pārvaldē, Galvenajā pārvaldē vai Koledžā, vai izmantojot Valsts pārvaldes pakalpojumu portālu latvija.lv (izvēloties attiecīgo teritoriālo pārvaldi vai Koledžu) 
· pilna laika studijām: no 2027.gada 7.jūnija līdz 2027.gada 24.augustam;
· nepilna laika studijām: no 2026.gada 30.novembris līdz 2027.gada 4.janvārim,
un jāiesniedz šādi dokumenti:

3.1. iesniegums;

3.2. personu apliecinoša dokumenta kopija, uzrādot oriģinālu (izņemot, ja dokumenti tiek iesniegti, izmantojot Valsts pārvaldes pakalpojumu portālu latvija.lv);
3.3. dokumenta, kas apliecina vidējo izglītību (ar sekmju izrakstu) un vispārējās vidējās izglītības sertifikātu kopijas vai izdruku no Valsts pārvaldes pakalpojumu portāla latvija.lv ar informāciju par vidējo izglītību apliecinošo dokumentu un vispārējās vidējās izglītības sertifikātiem, uzrādot to oriģinālus (izņemot, ja dokumenti tiek iesniegti, izmantojot Valsts pārvaldes pakalpojumu portālu latvija.lv). Ja izglītība iegūta ārvalstīs, iesniedz Akadēmiskās informācijas centra izziņu par to, kādam Latvijā izsniedzamam izglītības dokumentam vai Latvijā piešķiramam grādam, vai Latvijas kvalifikāciju ietvarstruktūras līmenim atbilst vai ir pielīdzināms ārvalstī izsniegtais izglītības dokuments;
3.4. dokumenta par profesionālo izglītību (ceturtais profesionālās kvalifikācijas līmenis, kvalifikācija – Valsts robežsardzes inspektors vai Robežas inspektors) un sekmju izraksta (ja ir) kopija, uzrādot to oriģinālus, vai izdruku no Valsts pārvaldes pakalpojumu portāla latvija.lv ar informāciju par profesionālās kvalifikācijas apliecību (ja izglītības dokuments saņemts elektroniskā formā);

3.5. fotogrāfija 3x4 – 1 gab. (formas tērpā);

3.6. personas raksturojums – rekomendācija (dokumentu paraksta Valsts robežsardzes teritoriālās pārvaldes priekšnieks, Valsts robežsardzes priekšnieka vietnieks vai Koledžas direktors);
3.7. Iekšlietu ministrijas Centrālās medicīniskās ekspertīzes komisijas (turpmāk – CMEK) atzinums par personas veselības stāvokļa atbilstību dienestam Koledžas kadeta amatā (II amatu grupa). Ja personai jau ir II amatu grupa, tad var iesniegt ikgadējo CMEK atzinumu; 

3.8. aktuālās Amatpersonas novērtējuma veidlapas kopija;  

3.9. potēšanas pases kopija ar ierakstu par vakcināciju pret difteriju un stinguma krampjiem, ērču encefalītu;

3.10. deklarētās dzīvesvietas apliecinājums
; 
3.11.  vadītāja apliecības kopija („B” kategorija bez ierobežojumiem), uzrādot tās oriģinālu;
3.12. citi dokumenti, kuri apliecina tālākizglītību vai papildu izglītību (augstākās izglītības, kvalifikācijas iegūšanu vai paaugstināšanu), vai kuri reflektantam šķiet nozīmīgi šo noteikumu kontekstā;
3.13. dokuments, kas apliecina personas brīvprātīgu pieteikšanos valsts aizsardzības dienestā un atvaļināšanu rezervē, beidzoties dienesta termiņam. 
4. Reflektants, kurš vidējo izglītību ieguvis ārvalstīs, var pieteikties studijām Koledžā, ja šīs personas izglītības dokumenta atbilstības vērtējumu ir veicis Akadēmiskās informācijas centrs (www.aic.lv). Izglītības dokumentā uzrādīto priekšmetu novērtējumu pielīdzināšanu Koledžas uzņemšanas kritērijiem veic Uzņemšanas komisija.

5. Reflektantam jābūt elektroniskajam parakstam.

6. Uzņemšanas noteikumu 3.punktā minētos dokumentus Valsts robežsardzes teritoriālās pārvaldes, Galvenā pārvalde nosūta Koledžai
· par pilna laika studiju reflektantiem: līdz 2027.gada 25.augustam;
· par nepilna laika studiju reflektantiem: līdz 2027.gada 11.janvārim.    

III. Uzņemšanas norise un kārtība

7. Atlases kritēriji: 
7.1. centralizētā eksāmena latviešu valodā vērtējums;

7.2. centralizētā eksāmena angļu valodā vai starptautiskās testēšanas institūcijas pārbaudījuma
 svešvalodā (angļu valodā) vērtējums;
Ja nav kārtots centralizētais eksāmens angļu valodā, tad jābūt nokārtotam centralizētajam eksāmenam jebkurā citā svešvalodā, ja reflektants iepriekš Koledžā, profesionālās tālākizglītības programmas „Robežapsardze” ietvaros, ir sekmīgi apguvis mācību priekšmetu „Profesionālā svešvaloda (angļu valoda)” vai saskaņā ar Valsts robežsardzes 26.10.2018. iekšējiem noteikumiem Nr.30 „Profesionālās terminoloģijas angļu valodā zināšanu iegūšanas, uzturēšanas un kontroles kārtība” Koledžā ir sekmīgi nokārtojis profesionālās terminoloģijas angļu valodā zināšanu pārbaudījumu (reflektantam jāuzrāda Koledžas izsniegtā apliecība par noteikta profesionālās terminoloģijas zināšanu līmeņa iegūšanu);  
7.3. centralizētā eksāmena matemātikā vērtējums;

Ja vidējā izglītība iegūta laika posmā no 2004.gada līdz 2008.gadam un nav kārtots centralizētais eksāmens matemātikā, sekmju lapā par vidējo izglītību ir jābūt mācību priekšmeta noslēguma pārbaudījuma (valsts pārbaudes darba (ieskaites) matemātikā) vērtējumam vai to apguves sekmīgam vērtējumam (gada vērtējumam);
7.4. ja vidējā izglītība iegūta līdz 2004.gada 1.janvārim, sekmju lapā par vidējo izglītību norādīto mācību priekšmetu: latviešu valoda un literatūra vai latviešu valoda, svešvaloda (angļu) un matemātika noslēguma pārbaudījumu vai to apguves sekmīgie vērtējumi; 
7.5. visu pārējo pēc reflektanta izvēles nokārtoto centralizēto eksāmenu (ja tādi ir izvēlēti) vērtējumi par vispārējās vidējās izglītības ieguvi.
8. Uzņemšana notiek konkursa kārtībā, summējot:

8.1. punktus par šo noteikumu 7.1., 7.2., 7.3. un 7.5.apakšpunktā minētajiem centralizētajiem eksāmeniem (pārbaudījumu) un profesionālās kvalifikācijas eksāmenā (ceturtais profesionālās kvalifikācijas līmenis; kvalifikācija – Valsts robežsardzes inspektors vai Robežas inspektors) iegūto vērtējumu, kurš tiek pielīdzināts punktiem (balles = punkti);

        vai

8.2. punktus par šo noteikumu 7.4.apakšpunktā minētajiem mācību priekšmetiem un profesionālās kvalifikācijas eksāmenā (ceturtais profesionālās kvalifikācijas līmenis; kvalifikācija – Valsts robežsardzes inspektors vai Robežas inspektors) iegūto vērtējumu, kurš tiek pielīdzināts punktiem (balles = punkti).
9. Rezultātus par mācību sasniegumiem izglītības dokumentā par vidējo izglītību pielīdzina šādi:
	Centralizētā eksāmena vērtējums procentos (%)
	Starptautiskās testēšanas institūcijas pārbaudījuma vērtējums  svešvalodā (angļu valodā)
	Centralizētā eksāmena vērtējums

ar līmeni

(līdz 2012.g., (ieskaitot))
	Vērtējums 10 ballu skalā
	Punkti*

	Latviešu valoda
	Matemātika
	Svešvaloda
	Citi priekšmeti
	
	
	
	

	
	
	2013.g. 
	No 2014.g. 
	
	
	
	
	

	80-100
	85-100
	84-100
	95-100 (C1)
	86-100 
	C1
	A
	10
	5

	65-79
	62-84
	68-83
	70-94 (B2)
	66-85 
	B2
	B
	8-9
	4 

	50-64
	40-61
	52-67
	40-69 (B1)
	46-65
	B1
	C
	7
	3

	36-49
	23-39
	36-51
	11-39
	26-45
	-
	D
	5-6
	2

	21-35
	12-22
	19-35
	5-10
	5-25 
	-
	E
	4
	1

	1-20
	1-11
	1-18
	1-4
	1-4
	-
	F
	1-3
	0,5


* Centralizēto eksāmenu rezultātu par vispārējās vidējās izglītības ieguvi savstarpējās salīdzināmības nodrošināšanai piemēro šādus koeficientus: 

1) optimālā mācību satura apguves līmeņa eksāmena vērtējuma pielīdzinātajiem punktiem – 0,75, pielīdzinot augstākā mācību satura apguves līmeņa eksāmeniem;

2) vispārīgā mācību satura apguves līmeņa eksāmena vērtējuma pielīdzinātajiem punktiem – 0,50, pielīdzinot augstākā mācību satura apguves līmeņa eksāmeniem;

3) centralizēto eksāmenu rezultātu, kas iegūti atbilstoši normatīvajiem aktiem, kas bija spēkā līdz Ministru kabineta 2019.gada 3.septembra noteikumu Nr. 416 “Noteikumi par valsts vispārējās vidējās izglītības standartu un vispārējās vidējās izglītības programmu paraugiem” un Ministru kabineta 2020.gada 2.jūnija noteikumu Nr. 332 “Noteikumi par valsts profesionālās vidējās izglītības standartu un valsts arodizglītības standartu” spēkā stāšanās dienai, pielīdzinātajiem punktiem - 0,75, pielīdzinot augstākā mācību satura apguves līmeņa eksāmeniem;

4) 4. un 7.4. punktā minēto mācību priekšmetu apguves rezultātu pielīdzinātajiem punktiem - 0,75, pielīdzinot augstākā mācību satura apguves līmeņa eksāmeniem.

10. Tiek noteikts reflektanta iegūto pielīdzināto punktu kopējais skaits. 

11. Gadījumā, ja reflektants ir iesniedzis vispārējās vidējās izglītības sertifikātu kopijas par vienā mācību priekšmetā kārtoto centralizēto eksāmenu gan optimālajā, gan augstākajā līmenī, Koledžas Uzņemšanas komisija ņem vērā tā eksāmena rezultātu, kurā ir iegūts augstāks punktu skaits (saskaņā ar šo noteikumu 9.punktu).
12. Ja persona, kura ir ieguvusi atestātu par vispārējo vidējo izglītību vai diplomu par profesionālo vidējo izglītību pēc 2004.gada 1.janvāra, nav kārtojusi centralizēto eksāmenu kādā no 7.1., 7.2. vai 7.3.apakšpunktā minētajiem mācību priekšmetiem, un kurai nepieciešams kārtot eksāmenu, lai saņemtu vispārējās vidējās izglītības sertifikātu, ne vēlāk kā sešas nedēļas pirms attiecīgā eksāmena norises dienas iesniedz noteiktā Latvijas augstskolā rakstisku iesniegumu, norādot eksāmenus, kurus vēlas kārtot.
13. Reflektantus, kuri brīvprātīgi pieteikušies valsts aizsardzības dienestā un pabeiguši to, studijām Koledžā uzņem bez konkursa, ja reflektants atbilst studiju programmas uzņemšanas noteikumiem un kopš dienesta termiņa beigām un atvaļināšanas rezervē ir pagājuši ne vairāk kā divi gadi.

14. Saņemot vienādu kopējo pielīdzināto punktu skaitu, priekšroka tiek dota robežsargiem, kuri:
14.1. ieņem augstākus amatus;
14.2. ir apguvuši augstākās izglītības studiju programmas sociālo un cilvēkrīcības zinātņu, humanitārās zinātnes, komerczinību, administrēšanas, kā arī informācijas un komunikācijas tehnoloģiju un inženierzinātnes un tehnoloģiju tematiskās jomās. 
Gadījumā, ja reflektantiem ir līdzvērtīgi amati, tiek vērtēta dienesta pieredze Valsts robežsardzē.
15. Reflektantu iesniegto dokumentu izvērtēšanu veic Koledžas Uzņemšanas komisija.
IV. Uzņemšanas rezultātu paziņošana un reģistrēšana studijām
16. Uzņemšanas komisija konkursa rezultātus paziņo:
· par pilna laika studiju reflektantiem: 2027.gada 27.augustā;
· par nepilna laika studiju reflektantiem: 2027.gada 15.janvārī. 

17. Reflektantu reģistrācija studijām notiek:

· pilna laika studijām: 2027.gada 1.septembrī plkst.08:00;

·  nepilna laika studijām: 2027.gada 25.janvārī plkst.12:00.
Valsts robežsardzes koledžā, Zavoloko ielā 8, Rēzeknē vai izņēmuma gadījumā – attālināti. Reģistrācijas laikā reflektantiem jānoslēdz līgums par izglītības ieguvi un dienestu Iekšlietu ministrijas sistēmas iestādē.
18. Ja reflektants noteiktajā laikā nav reģistrējies, tad tiesības reģistrēties studijām ir nākošajam reflektantam, kurš konkursā ieguvis mazāku punktu skaitu.
19. Reflektantus studijām imatrikulē ar Koledžas direktora rīkojumu:
· pilna laika studijām: 2027.gada 1.septembrī;
· nepilna laika studijām: 2027.gada 25.janvārī.
20. Studiju sākums:
· pilna laika studijām: 2027.gada 1.septembrī;
· nepilna laika studijām: 2027.gada 25.janvārī.
21. Informāciju par uzņemšanas procesu, reģistrāciju, konkursu un uzņemšanas rezultātiem var saņemt pa tālruni 64603692, 64603686, 64603683, kā arī Koledža informē Pārvaldes un Valsts robežsardzi par pieņemto lēmumu. Pārvaldes informē kandidātus par uzņemšanas rezultātiem.
V. Reflektanta un Koledžas pienākumi un tiesības

22. Reflektanta pienākumi:
22.1. Koledžas noteiktajā laikā un termiņā iesniegt Valsts robežsardzes teritoriālajā pārvaldē, Galvenajā pārvaldē vai Koledžā nepieciešamos dokumentus;
22.2. izpildīt Koledžas uzņemšanas noteikumu prasības;
22.3. sniegt Koledžai tikai patiesu informāciju.
23. Reflektanta tiesības:
23.1. iepazīties ar informāciju par Koledžas piedāvāto studiju programmu;
23.2. iepazīties ar Uzņemšanas noteikumiem;
23.3. saņemt informāciju par uzņemšanas norisi Koledžā;
23.4. iepazīties ar uzņemšanas rezultātiem;
23.5. pieprasīt Koledžu rakstveidā noformēt lēmumu par atteikumu reflektanta uzņemšanai;
23.6. apstrīdēt vai pārsūdzēt ar uzņemšanu studiju programmā saistītos lēmumus, kā arī konkursa rezultātus, iesniedzot rakstisku apelācijas sūdzību Koledžas direktoram.
24. Koledžas pienākumi:

24.1. savlaicīgi izziņot prasības uzņemšanai studiju programmā;
24.2. informēt un konsultēt personas par studiju iespējām, uzņemšanas kārtību Koledžā, kā arī reflektantu tiesībām un pienākumiem;
24.3. nodrošināt godīgu un atklātu uzņemšanu;
24.4. informēt reflektantus par uzņemšanas kārtību; 
24.5. publiskot konkursa rezultātus;
24.6. veikt līgumu slēgšanu par pilna vai nepilna laika studijām Koledžā un turpmāko dienestu Valsts robežsardzē;

24.7. veikt imatrikulāciju studiju programmā.
25. Koledžas tiesības:
25.1. noteikt Uzņemšanas noteikumu papildprasības;
25.2. ja nepieciešams, noteikt papilduzņemšanu studiju programmā.

VI. Apelācijas kārtība

26. Ja reflektants apstrīd konkursa rezultātus, viņam ir tiesības vienas darba dienas laikā pēc rezultātu paziņošanas iesniegt rakstisku apelācijas sūdzību Koledžas direktoram.
27. Koledžas direktors apelācijas sūdzību izskata vienas darba dienas laikā no tās saņemšanas brīža, un rakstveidā informē reflektantu par pieņemto lēmumu.
� Var iesniegt izdruku no portāla latvija.lv.


� Saskaņā ar Ministru kabineta 20.12.2022. noteikumos Nr. 795 „Noteikumi par svešvalodas centralizētā eksāmena vispārējās vidējās izglītības programmā aizstāšanu ar starptautiskas testēšanas institūcijas pārbaudījumu svešvalodā” noteikto kārtību.





